Stasjonen som ekspedisjonssted for tog ble erstattet 1. mai 1942 av Midtsandan stasjon og Vikhammer stasjon fordi det var i lengste laget til Ranheim (7 km) og Hommelvik (8,5 km) i forhold til tett toggang. Sikringsanlegget ble flytte til enten Midtsandan eller Vikhamar. Ekspedisjonsstedet ble dermed degradert til stoppested, men mistet også betjeningen av stoppestedet 1. april 1958. Fra da ble Malvik kun en holdeplass for lokaltogene. Ekspedisjonsbygningen ble revet ca 1977. Lokaltogene stoppet på Malvik fram til 2. juni 1985 da lokaltrafikken i Trondheimsregionen ble omlagt og en rekke mindre holdeplasser mistet togstoppet. I dag er det få spor etter at det en gang lå en komplett stasjon på dette stedet.